tartuNLP/wikipedia-smugri-20251201 huggingface dataset:
GJ 1214 b

GJ 1214 b on supermaapalloksi luokiteltava eksoplaneetta. Se kiertää 13 parsekin (noin 42 valovuotta) etäisyydellä Maasta sijaitsevaa M-spektriluokan tähteä GJ 1214. Planeetan löytyminen julkaistiin 17. joulukuuta 2009, ja sen havaitsi ylikulkumenetelmällä eksoplaneettoja etsivä MEarth Project.
GJ 1214 b:n kiertoaika keskustähden ympäri on 1,6 Maan vuorokautta, mikä antaa tähden ja planeetan väliseksi etäisyydeksi 0,07 AU:ta. Planeetan läpimitta on noin 2,68 Maan läpimittaa ja sen massa noin 6,55 Maan massaa. Planeettojen koostumusta määrittävien mallien mukaan planeetan massasta noin 75 % muodostuu vedestä, 22 % piistä ja 3 % raudasta. Toisen näkemyksen mukaan planeetan alhainen tiheys johtuu suuresta kaasupitoisuudesta, jota on kiven ja vesijään lisäksi. Tällöin planeetta olisi eräänlainen ”mini-Neptunus”.
Planeetan pintalämpötilaksi on arvioitu 393–555 K eli 120–282 °C. Tämä tekee siitä toistaiseksi ylikulkumenetelmällä havaituista planeetoista ylivoimaisesti viileimmän.
Koska planeetta sijaitsee varsin lähellä Maata ja se kulkee Maasta katsottuna keskustähtensä editse, GJ 1214 b:tä ympäröivän kaasukehän ominaisuuksia on pystytty tutkimaan. Se on ensimmäinen supermaapallon kaasukehä, jota on huolella analysoitu. Planeetan kaasukehätutkimusta johtaneen tutkijan mukaan planeetan kaasukehän tutkimisessa on saavutettu todellinen virstanpylväs supermaapallojen kuvantamisessa. Analyysi päästiin tekemään, kun planeetta kulki emotähtensä editse. Kun planeetta on emotähtensä edessä, osa tähden valosta kulkee planeetan kaasukehän läpi, jolloin teleskoopeilla pystytään havannoimaan kaasukehän läpi kulkeneen valon ominaisuuksia.
Planeetan keskustähdestä.
Planeetta GJ 1214 b kiertää himmeää punaista kääpiötähteä GJ 1214, jonka sijaitsee Käärmeenkantajan tähdistössä. Tähti on niin himmeä, että se näkyy vain suurella kaukoputkella; näennäinen kirkkaus V on 14,67. Tähden arvioitu massa on 0,157 aurinkoa, säde 0,211 ± 0,0097 aurinkoa, pintalämpötila 3026 ± 130 K ja luminositeetti 0,00334. Tähti on arvioitu hieman Aurinkoa vanhemmaksi eli 6 miljardin vuoden ikäiseksi, mutta ikä saattaa olla rajoissa 3–10 miljardia vuotta.
Boliden

Boliden AB on ruotsalainen metallialan yritys, jonka erikoisalaa ovat malminetsintä, kaivostuotanto, sulattotoiminta ja metallien uusiokäyttö. Bolidenin päätuotteet ovat sinkki ja kupari, minkä lisäksi se tuottaa kultaa, hopeaa, nikkeliä ja lyijyä.
Konsernin pääkonttori on Tukholmassa. Tuotantolaitoksia yhtiöllä on Suomessa, Ruotsissa, Norjassa ja Irlannissa.
Historia.
Bolidenin historia alkaa vuodesta 1924, jolloin Pohjois-Ruotsista Skellefteån läheltä löydettiin Euroopan rikkain kultamalmio, Boliden. Löydön myötä Ruotsissa alkoi kultakuume ja kaivoksen ympärille kasvoi nopeasti Bolidenin kyläyhteisö.
Kaivokselta tulevan malmin jalostamiseksi meren äärelle Skelleftehamniin perustettiin Rönnskärin sulatto, jonka tuotanto käynnistyi vuonna 1930. Vuotta myöhemmin Västerbottenin ja Skellefteån kaivosyhtiöt yhdistyivät ja niistä muodostettiin Bolidens Gruvaktiebolag.
Seuraavien vuosikymmenten aikana yhtiö kasvoi ja vakiinnutti paikkansa ruotsalaisessa teollisuushistoriassa. Nykymuotoinen Boliden muodostettiin 2004, jolloin konserni laajeni yritysjärjestelyjen myötä Suomeen, Norjaan ja Irlantiin.
Arica-skandaali.
1980-luvun puolivälissä Boliden toimitti noin 20 000 tonnia myrkyllistä kaivosjätettä Arican kaupunkiin Chilessä, jossa paikallisen Promel-yrityksen oli tarkoitus erotella siitä kultaa ja muita jalometalleja. Se ei kuitenkaan onnistunut, Promel lopetti toimintansa ja jäte jäi lojumaan tehtaan viereen. Joitakin vuosia myöhemmin lähistölle rakennettiin valtion tuottamia asuntoja, joihin muutti vähävaraisia perheitä. Asukkaat altistuivat myrkyille ja monet heistä sairastuivat. Ruotsalainen sanomalehti Aftonbladet paljasti tapauksen vuonna 1998. Asiasta käytiin oikeudenkäynti, jonka Boliden voitti. Skellefteån käräjäoikeuden mukaan uhrien virtsanäytteistä mitattu arsenikkipitoisuus ei ollut riittävän korkea, jotta sen voidaan katsoa aiheuttaneen väitettyjä haittoja. Oikeus myös katsoi Bolidenin noudattaneen 1980-luvulla silloisia jätteiden käsittelyä koskevia määräyksiä. Se kuitenkin totesi, että Bolidenin olisi pitänyt puuttua siihen, että Promel kasasi jätteet ulkoilmaan täysin suojatta. Yhdistyneiden kansakuntien vuonna 2021 julkaiseman raportin mukaan noin 12 000 ihmistä on kärsinyt Arican myrkyistä muun muassa syövän tai hedelmättömyyden muodossa. mukaan tapaus ei ole oikeudellisesti vanhentunut, ja se on vaatinut Ruotsia huolehtimaan jätteiden siirtämisestä turvalliseen paikkaan. Ruotsi on kieltäytynyt.
Nykyinen liiketoiminta.
Bolidenin organisaatiossa on kaksi liiketoiminta-aluetta:
Henkilöstö.
Vuoden 2021 lopulla Boliden työllisti lähes 6 200  henkilöä, joista noin 1 700 Suomessa.
Toimipaikat Suomessa.
Suomessa Bolidenilla on kolme tuotantolaitosta: sinkkitehdas Kokkolassa, kuparisulatto Harjavallassa sekä Sodankylässä sijaitseva Kevitsan kaivos. 
Johto.
Boliden-konsernin johtoryhmä:
Osake.
Bolidenin osake noteerataan Tukholman pörssissä (NASDAQ OMX Stockholm). 
Suurimpia osakkeenomistajia olivat finanssilaitokset ja sijoitusrahastot. Ulkomaisessa omistuksessa oli 60,6 prosenttia osakkeista.
Sabatan paluu

Sabatan paluu (, ) on Gianfranco Parolinin ohjaama spaghettiwestern vuodelta 1971, joka on viimeinen osa elokuvatrilogiassa "Sabata – salaperäinen ratsastaja" 1969 sekä "Adios Sabata" 1970. Adios Sabatassa nimihenkilöä näytteli Yul Brynner, koska Lee Van Cleef oli jo ehtinyt tehdä sopimuksen elokuvan "7 rohkean kosto" kuvauksista.
Juoni.
Sabata on liittynyt sirkukseen, jossa ansaitsee rahaa ottamalla vastaan ihmisten haasteita koitoksissa, joissa aseissa on paukkupanoksia. Viihdyttäminen jää taakse, kun hän saa kuulla, että Hobsonville-nimisen pikkukylän epäilyttävä pormestari panee asukkaat maksamaan suuria summia veroja. Sabata aikoo ottaa selvää, mihin tarkoitukseen rahat menevät.
Arvioita.
"Video-oppaassa" vuodelta 1994 Bello Romano pitää elokuvaa yksioikoisena ja löyhäjuonisena ja antaa sille kaksi tähteä viidestä, mikä vastaa sanallista arviota ”keskinkertainen”.
José Massaroli

José María Massaroli (s. 30. syyskuuta 1952 Buenos Aires) on argentiinalainen Aku Ankka -piirtäjä.
Vuonna 1973 hän julkaisi ensimmäiset sarjakuvansa Manuel García Ferrén aikakauslehdessä: Hijitus ja Larguirucho. Vuonna 1975 hän aloitti piirtämään realistisia tarinoita Columba Publishingille: Haakon ja Tres X La Ley (HG Oesterheld) ja Dennis Martin (Robin Wood). Myöhemmin hän työskenteli muiden kustantamoiden, kuten: Record Publishing, Universo Publishing (Italia) ja DC Thomson (UK) kanssa.
1990-luvun alussa Massaroli alkoi piirtää tarinoita Disneyn televisiohjelmiin ja Yhdysvaltain Disney Adventures-kausijulkaisuun. Hän on lisäksi luonut tarinoita Kivisiin ja Sorasiin ja kuvittanut kirjoja. Daniel Brancan ohjauksessa hänet esiteltiin tanskalaiselle Disney-sarjakuvien julkaisijalle Egmontille. Massaroli on piirtänyt tarinoita Anders And &amp; Co-lehteen vuodesta 1997.
Erittäin niukkaenerginen ruokavalio

Erittäin niukkaenergiainen ruokavalio (ENED, , VLCD) on ruokavalio, jossa ruokavalionkorvikkeet sisältävät vuorokautta kohti energiaa alle 800 kilokaloria vuorokaudessa. Se on yksi suomalaisen lääkäriseura Duodecimin Käypä hoito -suosituksessa mainituista menetelmistä aikuisten lihavuuden hoitoon, ja sitä tulee toteuttaa lääkärin valvonnassa. 
Ruokavalio sisältää pienestä energiamäärästään huolimatta kaikki tarvittavat ravintoaineet. Vuorokauden aikana ruokavaliota noudattava henkilö nauttii hyvälaatuista proteiinia vähintään 50 g, hiilihydraatteja vaihtelevasti 10–80 g, välttämättömiä rasvahappoja vähintään 3 g sekä vitamiineja ja hivenaineita.
Perehtynyt lääkäri arvioi etukäteen potilaan sopivuuden niukkaenergiaiselle ruokavaliolle. ENE-ruokavaliota eivät voi aloittaa normaalipainoiset (painoindeksi alle 25 kg/m2), vaikeaa sairautta sairastavat, tyypin 1 diabetestä sairastavat, raskaana olevat tai imettävät äidit eivätkä syömishäiriötä tai psykoosia sairastavat henkilöt. Pysyvä lääkitys ei ole este ENE-dieetin käytölle, mutta diabeteslääkitystä pitää vähentää dieetin ajaksi.
Erittäin niukkaenergistä ruokavaliota käytetään lääkärin valvonnassa yleensä 6–12 viikkoa, enimmillään 16 viikkoa. Laihdutuskuurin tulokset voivat olla hyvinkin suuria: 10–20 kilogramman painonpudotus on mahdollinen. Muutokset ruokailutottumuksissa ja liikunnan lisääminen ovat välttämättömiä asioita pysyvien tulosten aikaansaamiseksi, eli painon pysyvä pudottaminen ei onnistu ilman elämäntapojen muutoksia. 
Ateriankorvikkeet eli LCD-tuotteet sisältävät enemmän kilokaloreita per ateria kuin VLCD/ENE-tuotteet. Tuotteita voi käyttää pidemmän aikaa painonhallinnassa ja korvata niillä 1–3 päivän aterioista, joten ne soveltuvat saavutetun painon ylläpitoon.
Dušan Ivković

Dušan Ivković (, 29. lokakuuta 1943 Belgrad – 16. syyskuuta 2021) oli serbialainen koripallovalmentaja, joka valmensi urallansa Serbiassa, Kreikassa, Venäjällä ja Turkissa. Hän voitti seurajoukkuetasolla muun muassa Jugoslavian-, Venäjän- ja Kreikan-mestaruuden sekä kahdesti Euroliigan. Maajoukkuetasolla hän valmensi Jugoslavian sekä Serbia ja Montenegron yhteensä kolmeen Euroopan-mestaruuteen ja yhteen maailmanmestaruuteen sekä olympiahopeaan.
Ivković aloitti valmennusuransa BKK Radničkin nuorten joukkueissa, joita hän valmensi vuosina 1968–1978. KK Partizanin päävalmentajana hän aloitti vuonna 1978, ja heti ensimmäisellä kaudella Partizan voitti Jugoslavian-mestaruuden ja cupin sekä eurooppalaisen Korać cupin. Seuraavat pari vuosikymmentä Ivković valmensi vuorotellen sekä Serbiassa että Kreikassa. Kreikan pääsarjan hän oli voittamassa ensimmäisen kerran vuonna 1992 PAOK:ssa. Olympiakosin Ivković valmensi vuonna 1997 triplamestaruuteen, sillä joukkue voitti Kreikan-mestaruuden ja cupin sekä Euroliigan. AEK Ateenan valmentajana Ivković voitti vielä vuonna 2000 Saporta Cupin.
Ivkovićin ura jatkui vuodesta 2002 Venäjällä, missä hän valmensi PBK TsSKA Moskovan kolme kertaa putkeen Venäjän koripallon superliigan voittajaksi. TsSKAn jälkeen hän valmensi Dinamo Moskovaa, joka voitti vuonna 2006 hänen ohjauksessa ULEB Eurocupin. Ivkovićista tuli voiton myötä ensimmäisen valmentaja, joka on voittanut neljä eri Euroopan seurajoukkuepokaalia. Ivković otti vielä vuonna 2012 toisen Euroliigan mestaruutensa, kun hän valmensi Olympiakosin voittajaksi. Ivković piti tämän jälkeen muutaman vuoden tauon, mutta valmensi vielä ennen lopettamistansa vuodet 2015–2017 Turkin Anadolu Efesiä.
Ivković valmensi seurajoukkueiden lisäksi maajoukkueita. Jugoslavian hän valmensi olympiahopeaan vuonna 1988, maailmanmestaruuteen vuonna 1990 ja Euroopan-mestaruuteen vuosina 1989 ja 1992. Kolmannen Euroopan-mestaruutensa hän sai Serbia ja Montenegron päävalmentajana.
Vuoden palomies

Vuoden palomies tai Vuoden palokuntalainen valitaan vuosittain, ehdotettujen tai ehdolle asettuneiden henkilöiden joukosta. Valinnan suorittaa "vuoden palomies -toimikunta". Arvonimen antamisen tarkoitus on tuoda tutuksi pelastusalan toimintaa ja lisätä sen myönteistä julkisuutta.
Vuoden palomies -toimikuntaan kuuluu kaksi jäsentä Suomen Pelastusalan Keskusjärjestöstä, Suomen Palopäällys­töliitosta, Julkisten ja hyvinvointialojen liitosta ja Suomen Sopimuspalokuntien Liitosta. Lisäksi toimikunnassa on yksi puhevaltainen edustaja "Pelastustieto"-lehdestä asiantuntijana. Toimikunta päättää myös tunnustuksen osoittamistavan.
Perusteena vuoden palomies -arvonimen saamiselle voi olla jokin seuraavista:
__notoc__
Veli Kujala

Veli Kujala (s. 10. toukokuuta 1976 Alahärmä) on suomalainen harmonikkataiteilija ja säveltäjä.
Tausta.
Kujala aloitti harmonikansoiton kahdeksanvuotiaana. Hän on opiskellut Alahärmän musiikkikoulussa Kalevi Hautamäen ja Matti Ekmanin johdolla, Lapuan musiikkiopistossa Pekka Kallion johdolla sekä Oulun konservatoriossa Timo Kinnusen johdolla. Vuonna 1996 Kujala aloitti opiskelun Sibelius-Akatemiassa Matti Rantasen ja Marjut Tynkkysen johdolla. Hän opiskeli myös sävellystä Harri Wessmanin ja johdolla. Kujala valmistui musiikin maisteriksi keväällä 2004 ja musiikin tohtoriksi 2010.
Ura.
Kujala jatkoi opintojaan Sibelius-Akatemian DocMus-yksikössä tohtorintutkintoa varten uudesta suomalaisesta harmonikkamusiikista, ja teki taiteellisen tohtorinväitöksensä syksyllä 2010. Hän on myös toiminut Sibelius-Akatemiassa harmonikansoiton opettajana vuodesta 2005 lähtien. Ensikonserttinsa solistina Kujala antoi huhtikuussa 2006 Sibelius-Akatemiassa. Lokakuussa 2020 Veli Kujala valittiin Taideyliopiston Sibelius-Akatemian harmonikkamusiikin lehtoriksi ja vastuuopettajaksi. 
Konserttimuusikkona Kujala on toiminut useiden eri orkestereiden solistina. Hän on kantaesittänyt mm. Kalevi Ahon, Uljas Pulkkisin, , Osmo Tapio Räihälän ja sävellyksiä. Säveltäjänä hän on työskennellyt yhteistyössä mm. Suomen Kansallisoopperan kanssa sekä säveltänyt tilausteoksia mm. ja , jonka avajaisissa kantaesitettiin hänen teoksensa Xtension. 
Vuonna 2008 Kujala kantaesitti Sampo Haapamäen säveltämän "Velinikka"-konserton harmonikalle yhdessä hollantilaisen Insomnio-nykymusiikkiyhtyeen kanssa Amsterdamin Gaudeamus-musiikkiviikolla. Konserttoa varten Kujala oli suunnitellut ja kehittänyt yhteistyössä Pigini-harmonikkatehtaan kanssa neljäsosasävelaskelille viritetyn harmonikan. Instrumentin kehitystyö tapahtui Jenny ja Antti Wihurin rahaston tuella.
Veli Kujalan sävellysdebyyttilevy "Hyperorganism" ilmestyi kesällä 2016 Alba-levy-yhtiöltä. Se sisältää teokset "CybOrgan" uruille, eloelektroniikalle ja jousiorkesterille sekä teoksen "Hyperchromatic Counterpoint" mikroaskelharmonikalle. Levy oli ehdolla vuoden 2016 Klassisen musiikin Emma-palkinnon saajaksi sekä Yleisradion vuoden levyksi. Vuonna 2020 hän sai Suomen Musiikkikustantajat ry:n ”Vuoden taidemusiikin säveltäjä” -palkinnon.
Veli on tehnyt yhteistyötä vaimonsa, urkuri-harmonikkataiteilija Susanne Kujalan kanssa.
Palkinnot.
Kujala on osallistunut useisiin kansainvälisiin nykymusiikin esitys- ja sävellyskilpailuihin, joista saavutuksia ovat muun muassa:
Mun tie tai maantie

Mun tie tai maantie on suomalaisen rap-yhtye Fintelligensin viides studioalbumi, joka julkaistiin 17. helmikuuta 2010 Rähinä Records -levy-yhtiön kautta. Albumi debytoi Suomen virallisen listan sijalla 3.
Taustatietoa.
Ensimmäinen albumilta julkaistu single on "Mikä boogie", joka kuultiin ensimmäisen kerran YleX-radiokanavalla 17. joulukuuta 2009. Kappaleesta julkaistiin myös musiikkivideo. Fintelligens on esittänyt vuoden 2009 Blockfesteistä asti keikoillaan kappaletta "Mun tie tai maantie", joka löytyy myös levyltä.
17. joulukuuta YleX:n haastattelussa ollut Iso H kertoi, että he halusivat tehdä uudesta albumista "hip hop-eepoksen", jossa he käsittelevät paljon muistoja yhtyeen alkuajoista. Levylle on otettu vaikutteita vanhasta räpistä ja yhtyeen vanhoilta levyiltä. Iso H:n mukaan levyllä on "pari todella kovaa yllätystä". 
Tälläkin albumilla vierailee muita artisteja. Rähinä Recordsin vierailijoiden lisäksi mukana on esimerkiksi yhdysvaltalaisia rap-artisteja, jotka ovat Elastisen mukaan hip hop -kansalle hyvinkin tuttuja. Nimiä ei paljastettu etukäteen, vaan ne kerrottiin levyn julkaisun yhteydessä. Nämä yhteistyöt ovat vaikuttaneet Fintelligensin uuden albumin soundiin.
Afouène Gharbi

Afouène Gharbi (, s. 15. lokakuuta 1980 Béja, Tunisia) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Libyan valioliigassa pelaavaa Aschatia.
Ura.
Gharbi edusti synnyinkaupunkinsa seuraa Olympique de Béjaa, joka nousi kauden 2005-2006 päätteeksi Tunisian pääsarjaan. Hän pelasi joukkueessa aina joulukuuhun saakka, jolloin Tunisian pääsarjan kärkijoukkueisiin kuuluva ES Sahel osti pelaajan riveihinsä. Gharbi ei ole kuitenkaan saanut yhtä paljon peliaikaa, mutta oli muun muassa ratkaisemassa Afrikan Mestarien liigan voittoa joukkueelleen tehtyään loppuottelun avausmaalin Al-Ahlia vastaan.
16. tammikuuta 2010 Gharbi allekirjoitti puolenvuoden sopimuksen libyalaisseura Aschatin kanssa.
New York City Police Foundation

New York City Police Foundation (suom. "New Yorkin kaupungin poliisisäätiö") on vuonna 1971 perustettu itsenäinen, voittoa tavoittelematon järjestö, joka tukee New Yorkin poliisilaitosta (NYPD) ja edistää yleistä turvallisuutta New Yorkin kaupungissa. Säätiö oli ensimmäinen laatuaan Yhdysvalloissa, ja sen perustivat paikalliset kaupunginjohtajat ja yrittäjät. Se on ainoa taho, jolla on virallinen lupa kerätä varoja NYPD:n hyväksi.
Historia ja tarkoitus.
New York City Police Foundation perustettiin vuonna 1971 parantamaan NYPD:n toiminnan laatua ja lisäämään kaupungin turvallisuutta. Säätiö rahoittaa aloitteita ja ohjelmia, joita ei voida kattaa kaupungin virallisesta budjetista, täydentäen näin julkista rahoitusta. Sen toiminta keskittyy rikostorjunnan tehostamiseen, poliisin ja yhteisöjen välisen yhteistyön parantamiseen, poliisin koulutuksen ja hyvinvoinnin kehittämiseen sekä uusien teknologioiden pilotointiin. Säätiö ei rahoita aseiden tai ammusten hankintaa.
Toiminta.
Säätiö tukee ohjelmia, jotka tehostavat väkivaltarikosten ja terrorismin ehkäisyä, parantavat poliisin valmiuksia vastata turvallisuushaasteisiin, edistävät luottamusta ja yhteistyötä poliisin ja asukkaiden välillä, kehittävät poliisin ammatillista osaamista ja hyvinvointia sekä kokeilevat ja ottavat käyttöön uusia teknologioita poliisityön ja yleisön turvallisuuden parantamiseksi.
Rahoitus ja talous.
Säätiön toiminta perustuu yksityisiltä lahjoittajilta ja yrityksiltä saatuihin lahjoituksiin sekä yhteistyöhön eri sidosryhmien kanssa. Vuonna 2024 säätiön tulot olivat noin 10,5 miljoonaa dollaria ja menot noin 10,1 miljoonaa dollaria, joista suurin osa kohdistui henkilöstökuluihin ja toiminnan toteuttamiseen. Samana vuonna säätiön nettovarallisuus oli noin 15,4 miljoonaa dollaria, kun vuonna 2017 varallisuus oli noin 12,3 miljoonaa dollaria.
Organisaatio ja toimipaikka.
Säätiö toimii pienellä henkilöstöllä, ja sen päätoimipaikka sijaitsee New Yorkissa. Vuonna 2017 hallituksen puheenjohtajana toimi Andrew Tisch ja toimitusjohtajana Susan L. Birnbaum.
Merkitys.
New York City Police Foundationilla on keskeinen rooli NYPD:n kehityksessä ja New Yorkin turvallisuuden edistämisessä. Sen tukemat ohjelmat auttavat rikollisuuden torjunnassa ja poliisihenkilöstön työn tukemisessa, ja se toimii laajana resurssina poliisitoiminnan uudistamisessa.
Bacardi 151

 
Bacardi 151 on Bacardin rommi, jota monissa maissa ei ole saatavilla korkean (75,5 t-%) alkoholipitoisuutensa johdosta. Juomaa voidaan käyttää useiden drinkkien osana. Bacardi 151:n kaltaisia korkean alkoholiasteen rommeja ei ole tarkoitettu juotaviksi sellaisenaan. Tällaisia rommeja voidaan käyttää esimerkiksi ruoan liekityksessä. Juoman valmistus lopetettiin vuonna 2016.
Marcos André Raposo Ferreira

Marcos André Raposo Ferreira on brasilialainen lintutieteilijä.
Raposo Ferreira opiskeli biologiaa Santa Úrsulan yliopistossa (Universidade Santa Úrsula) 1987–1990, ja valmistui filosofian maisteriksi Rio de Janeirossa (Universidade Federal do Rio de Janeiro) 1996. Hän väitteli filosofian tohtoriksi (eläintiede) São Paulon yliopistossa (Universidade de São Paulo) vuonna 2001. Hänen ohjaajanaan toimi Elisabeth Höfling.
Raposo Ferreira työskentelee Rio de Janeiron Kansallismuseon (Museu Nacional) lintutieteen osastolla. Hän tutkii neotrooppisen alueen linnustoa ja erityisesti kipuajien ("Dendrocolaptidae") eliömaantiedettä.
Raposo Ferreira on löytänyt ja kuvannut uuden lintulajin, caatingasirkun ("Arremon franciscanus"), ja ollut nimeämässä "kaljukaijaa", englanniksi Bald Parrot ("Pionopsitta aurantiocephala").
Yhdystie 2802

Yhdystie 2802 on kantatieltä 52 Somerolla valtatielle 2 Tammelassa johtava yhdystie Varsinais-Suomen ja Kanta-Hämeen maakunnissa Suomessa. Osoitenimenä tiellä on Somerolla "Hämeen Härkätie" ja Tammelassa "Härkätie". Tie on osa Turusta Hämeenlinnaan johtavaa, valtakunnalliseksi matkailutieksi ja valtakunnallisesti merkittäväksi rakennetuksi kulttuuriympäristöksi määriteltyä historiallista Hämeen Härkätietä. 
Tie alkaa kantatieltä 52 Joensuun kylässä Someron keskustassa 1980-luvulla tehdyllä oikaisulla, joka Pärnämäessä yhtyy alkuosaltaan "Vanhaksi Härkätieksi" nimettyyn Hämeen härkätiehen. Joensuun ja Kultelan kylien rajalla tie ohittaa Laukkonlammen ja kulkee tämän jälkeen ensin Kultelan ja sitten Pajulan kylien kautta Somerolla Pajulanjoen laaksoa seuraten. Tammelan puolella tie kulkee ensin Patamon kylän sivuitse ja sitten Letkun kylän kautta ja yhtyy pian tämän jälkeen valtatiehen 2 niin ikään Hämeen Härkätien reittiin kuuluvan yhdystien 2824 risteyksessä.
Tienvarren nähtävyyksiä Somerolla ovat tien varressa Kultelan kylässä sijaitseva, Somero-Seuran ylläpitämä Kultelan Savenvalajamuseo ja Pajulan kylässä Pajulan kansakoulussa niin ikään Somero-Seuran ylläpitämä koulumuseo. Tieosuudelle osuu myös kaksi Somero-seuran vuonna 1963 Hämeen Härkätien varren kievareissa ja kartanoissa Somerolla liikkuneiden hallitsijoiden ja muiden merkkihenkilöiden muistoksi pystyttämistä Kuninkaankivistä: Juoten Kievarissa Pajulassa Kenraali Georg Lybecker luovutti vuonna 1713 Suomen armeijan ylipäällikkyyden kenraali Kaarle Kustaa Armfeltille ja Torkkomäen kievarissa Pajulassa yöpyi Ruotsin kuningas Aadolf Fredrik vuonna 1752.
Ennen nykyisen valtatien 10 valmistumista 1960-luvulla tie oli osa silloisen valtatien 10 reittiä.
Futurama (1. tuotantokausi)

Futuraman 1. tuotantokausi on Futuraman tuotantokausi, jonka avausjakso esitettiin Yhdysvalloissa 28. maaliskuuta 1999.
Jaksoluettelo.
Työtön avaruudessa.
"(Space Pilot 3000)"
Pizzalähettinä toimiva Fry syväjäädytetään vahingossa ja herätetään vuonna 3000. Fry tutustuu Bender -nimiseen robottiin, avaruusolento Leelaan ja sukulaisensa professori Farnsworthin. Farnsworthin palkkaa kaikki kolme lähettipalveluunsa.
Kuun Kamaralla.
"(Episode Two: The Series Has Landed)"
Fry toimittaa uusien ystäviensä kanssa lähetyksen kuuhun, jota Fry ihannoi pienenä. Bender iskee kuufarmarin robottitytärtä.
Parittomat kaverukset.
"(I, Roommate)"
Fry muuttaa asumaan Benderin luo ja joutuu opettelemaan asumista robotin kanssa.
Poikamiesboksi.
"(Love's Labors Lost in Space)"
Leela pelastaa eläimiä tuhoon tuomitulta planeetalta ja tutustuu kapteeni Zapp Branniganiihin, joka yrittää heti iskeä hänet.
Ihmisjahti.
"(Fear of a Bot Planet)"
Fry, Bender ja Leela toimittavat lähetystä robottien asuttamalle planeetalle, jonne tulevat ihmiset surmataan. Benderin täytyy tehdä valinta ystäviensä pelastamisen ja loistavan elämän väliltä.
Kourallinen dollareita.
"(A Fishful of Dollars)"
Fryn pankkiin 2000-luvulla laittamat säästöt ovat kasvaneet vuosituhannessa huimasti korkoa ja Fry sijoittaa rahansa sukupuuttoon kuolleiseen anjovikseen. Valitettavasti myös joku toinen on kiinnostunut purkista.
Kolme aurinkoa.
"(My Three Suns)"
Fry vie ystäviensä kanssa lähetystä nestemäisten olioiden planeetalle. Fry pääsee sattumalta planeetan hallitsijaksi mutta ajautuukin hengenvaaraan.
Jätettä, iso kasa jätettä.
"(A Big Piece of Garbage)"
Professori Farnsworthin uusi keksintö paljastaa ihmisten avaruuteen sinkoaman jättimäisen jätepallon olevan matkalla maahan ja Fry ystävineen lähetetään tuhoamaan se.
Robottien paholainen.
"(Hell is Other Robots)"
Bender ajautuu päihdekierteeseen ja hoitoon päästyään hänestä tulee ystäviensä mielestä liian hyväkäytöksinen. Ystävät ajavat Benderin uudestaan kierteeseen ja tämä joutuu robottien Helvettiin.
Gesja Gelfman

Gesja Mejerovna (Mironovna) Gelfman (, vuosien 1852 ja 1855 välillä Mozyr – 13. helmikuuta 1882 Pietari) oli venäläinen vallankumouksellinen narodnikki.
Gesja Gelfman syntyi varakkaan juutalaisen kauppiaan perheeseen. Hän lähti kotoaan 16-vuotiaana välttääkseen pakkoavioliiton. Vuonna 1874 hän valmistui Kiovassa kätilöksi. Keväällä 1875 hän alkoi levittää vallankumouksellista propagandaa kiovalaisten työläisten keskuuteen. Syyskuussa 1875 Gelfman pidätettiin Vasili Kovalevin tekemän ilmiannon perusteella. Hän oli vangittuna Pietarissa, jossa hänet tuomittiin huhtikuussa 1877 kahdeksi vuodeksi työlaitokseen. Rangaistuksen kärsittyään hänet karkotettiin Staraja Russaan, josta hän pakeni Pietariin.
Vuoden 1879 lopussa Gelfman liittyi Narodnaja volja -järjestöön. Hän levitti propagandaa nuorison ja työläisten keskuuteen ja toimi salaisten tapaamispaikkojen emäntänä. Syyskuusta 1880 lähtien hän emännöi asuntoa, jossa painettiin Narodnaja voljan "Rabotšaja gazeta" -lehteä. Helmikuussa 1881 hän asettui Nikolai Sablinin kanssa Teležnaja-kadun asuntoon, jossa Aleksanteri II:n murhaa suunnitelleet salaliittolaiset saivat räjähteet ja ohjeet niiden käyttämiseksi. Murhan jälkeen Gelfman pidätettiin Nikolai Rysakovin antaman todistajanlausunnon perusteella. Maaliskuun lopussa hänet tuomittiin kuolemaan hirttämällä osallisuudesta keisarin murhan valmisteluun. Oikeudenkäynnin jälkeen Gelfmanin todettiin olevan raskaana ja hirttotuomiota lykättiin lapsen syntymiseen saakka. Myöhemmin tuomio muutettiin karkotukseksi ja elinkautiseksi pakkotyöksi. Gelfman kuoli vankilassa synnytyksestä aiheutuneeseen märkivään vatsakalvontulehdukseen.
Norangsfjorden

Norangsfjorden on Hjørundfjordenista (Storfjordenin sivuvuono) haarautuva sivuvuono. Se sijoittuu kokonaan Møren ja Romsdalin läänissä, Länsi-Norjassa sijaitsevan Ørstan kunnan alueelle.
Vuonon varrella sijaitsevia paikkoja ovat mm. Lekneset, Urke ja Norang.
Tommishock

Tommishock (oikealta nimeltään Tommi Langen, s. 10. maaliskuuta 1985) on Porista kotoisin oleva rap-artisti/äänimies. Tommishock on myös räpännyt nimellä Tommy Darkflow.
Tommishock on voittanut Rapin Suomenmestaruuden englanninkielisen sarjan vuonna 2003 ja vuonna 2004 hän sijoittui samassa sarjassa toiselle sijalle.
Hänen tyylilleen ominaisia piirteitä ovat ihmismielen nurjia puolia kuvaavat melankoliset ja inhorealistiset sanoitukset ja hän onkin käsitellyt kappaleissaan muun muassa psykoosia, itsemurhaa ja riippuvuuksia.
Ura.
Vuonna 2004 Tommishock julkaisi rap-artisti Laviksen kanssa "Jos sanat vois tappaa" -nimisen albumin.
Tommishock julkaisi hip hop/elektro -tuottaja Kimarrin kanssa "Perfect Strangers" -nimisen albumin helmikuussa 2007.
Julkaistuaan ”Perfect Strangers” levyn hän on pitänyt hiljaiseloa muutaman vuoden tehden erinäisiä fiittejä artisteille. Vuoden 2008 lopulla Tommishock aloitti työskentelyn Studio INIT:ssä, jossa hän työskentelee nauhoituksen, miksauksen ja masteroinnin parissa. Hän on muun muassa tuottanut, miksannut ja masteroinut Pyhimyksen albumin "Tulva" (Monsp Records, 2008).
Tommishock, Pyhimys ja Paperi T muodostavat Ruger Hauer -nimisen rap-yhtyeen. Yhtye julkaisi "Se syvenee syksyllä" -nimisen albumin Monsp Recordsin kautta 24. marraskuuta 2010.
Tommishockin oma soololevy "Uhanalainen muukalainen" julkaistiin 14. maaliskuuta 2012 Monsp Recordsin kautta. Tuottajina levyllä toimivat Dj Kopia, Jesse -yhtyeen Kalifornia Keke, Wolfhaus ja Mauri Suomivuori. Albumin kappaleesta ”Kestää” julkaistiin musiikkivideo helmikuun lopulla 2012.
Ruger Hauerin toinen studioalbumi "Erectus" julkaistiin Monsp Recordsin kautta 26. lokakuuta 2012. Albumi sijoittui 16. sijalle Suomen virallisella albumilistalla. Tommishock julkaisi "Legenda Langen" -nimisen sooloalbumin Monsp Recordsin kautta 10. lokakuuta 2013. Albumin ensimmäinen singlelohkaisu ”Vielä” julkaistiin maaliskuussa 2013.
Ruger Hauerin kolmas studioalbumi "Ukraina" julkaistiin Monsp Recordsin kautta 25. lokakuuta 2013. Se nousi parhaimmillaan Suomen virallisen albumilistan 15. sijalle. Albumin kappaleesta ”Jenkem” on julkaistu musiikkivideo.
Tommishock julkaisi maaliskuussa vuonna 2016 Kalifornia Keken kanssa Rotaatio albumin, joka oli julkaisuviikolla Suomen virallisen listan sijalla 32.
Ruger Hauerin viimeiseksi jäänyt neljäs albumi "Mature" julkaistiin 23. maaliskuuta 2016. Albumi nousi Suomen virallisen albumilistan sijalle 1 viikolla 13/2016. Lokakuussa 2016 yhtye tiedotti lopettavansa. Ruger Hauerin jäähyväiskonsertti järjestettiin 12. marraskuuta 2016 Helsingin Kaapelitehtaan Merikaapelihallissa. .
Aleksandr Bagajev

Aleksandr Aleksandrovitš Bagajev (; s. 17. huhtikuuta 1985) on venäläinen jalkapalloilija. 
Edustettuaan kotimaansa seuroja Pietarissa, Belgorodissa ja Tverissä Bagajev siirtyi vuoden 2006 alussa Suomeen. Ensin hän oli Kuopion Palloseuran testeissä, mutta ei saanut sopimusta. Bagajev pelasi kuitenkin KuPSin riveissä Liigacupia ja oli kentällä myös Liigacupin finaalissa, jonka KuPS voitti. Sopimus syntyi myöhemmin keväällä Ykkösessä pelanneen AC Oulun kanssa, mutta pelejä kertyi ainoastaan viisi. Sen jälkeen Bagajev pelasi vielä samalla kaudella Kolmosen oululaisessa Tervareissa. Varsinainen menestys tuli Kakkosessa pelanneen PS Kemin riveissä, missä hän kaudella 2007 oli sarjan kovimpia maalintekijöitä maalimäärän ollessa kaikkiaan 13. 
Kaudeksi 2008 Bagajev siirtyi Kazakstaniin FK Tarazin joukkueeseen.
Othmar Reiser

Othmar Reiser (21. joulukuuta 1861 Wien – 31. maaliskuuta 1936 Pekre, kylä Mariborin liepeillä Sloveniassa) oli itävaltalainen lintutieteilijä.
Reiser kävi koulunsa Wienissä. Armeijapalveluksensa (1882–1883) jälkeen hän meni opiskelemaan metsänhoitajaksi Wienin maatalousakatemiaan. Reiser kuului Wienin lintutieteelliseen seuraan ja toimitti "Mitteilungen" nimisen julkaisun 1885. Vuonna 1887 hän sai lintutieteilijän assistentin paikan Sarajevon Zemaljski Muzejissa, missä hän työskenteli vuoteen 1926 saakka. Hän teki useita tutkimusretkiä Balkanille ja Keski-Eurooppaan, ja julkaisi kolmiosaisen teoksen "Materialien zu einer Ornis Balcanica" (1894, 1896 ja 1905).
Reiser keräsi huomattavan, noin 16 000 kappaleen lintu- ja munakokoelman, jotka lahjoitettiin Wienin museolle. Vuonna 1903 hän osallistui Itävallan tiedeakatemian matkalle Brasiliaan, missä hän ensimmäisenä havaitsi luonnossa siniaran ("Cyanopsitta spixii"). Matkakertomus "Mémoires" julkaistiin vuosina 1910 ja 1925. Vuonna 1932 Grazin yliopisto myönsi hänelle kunniatohtorin arvon.
Reiser nimesi uudet lintulajit punaolkaorneeron ("Gyalophylax hellmayri") ja isopystynokan ("Megaxenops parnaguae").
Royal Engineers AFC

Royal Engineers AFC on englantilainen jalkapalloseura, joka on perustettu 1863. Seuran perustivat Britannian armeijan pioneerit () eli Royal Engineers. Seuran virallinen perustajajäsen on majuri Francis Marindin. Joukkueen parhaimmat vuodet olivat 1870-luvulla, jolloin se pääsi FA Cupin finaaliin neljästi ja voitti cupin 1875, jolloin se päihitti loppuottelussa Old Etoniansin uusintaottelussa maalein 2–0. Ensimmäinen loppuottelu oli päättynyt 1–1-tasatulokseen. Se selvisi lisäksi 1870-luvulla cupin loppuotteluun kolmesti. Vuonna 1872 se hävisi Wanderersille 0–1. Vuonna 1874 Oxfordin yliopisto oli parempi maalein 2–0 ja vuonna 1878 Wanderers vei cup-mestaruuden loppunumeroin 3–1. Seuran pelaajista kuusi on pelannut Englannin maajoukkueessa ja kaksi Skotlannin maajoukkueessa.
Demi Lovato Summer Tour 2009

Demi Lovato Summer Tour 2009 oli yhdysvaltalaisen laulajan Demi Lovaton ensimmäinen kiertue. Kiertue alkoi 21. kesäkuuta 2009 ja päättyi samana vuonna 21. elokuuta. Kiertueella Lovato mainosti uutta levyään "Here We Go Again".
Kiertueella esiintyivät Demi Lovaton lisäksi David Archuleta ja Jordan Pruitt.
Kiertueen laulut.
Demi Lovato
Encoret:
David Archuleta
KSM
Jordan Pruitt
Madcon

Madcon on norjalainen vuonna 1992 perustettu urban hip hop -duo. Duon muodostavat Tshawe Baqwa ja Yosef Wolde-Mariam. Yhtye saavutti suuren suosion "Beggin'"-nimisellä singlellään. Urallaan Madcon on voittanut World Music Award -palkinnon ja keikkaillut ympäri Eurooppaa.
Historia.
Madconin perustivat Tshawe Baqwa ja Yosef Wolde-Mariam vuonna 1992. Duo on saanut vaikutteita seuraavilta artisteilta ja yhtyeiltä: Destiny's Child, 50 Cent, Alicia Keys, Wu-Tang Clan, Xzibit, Saian Supa Crew, Clipse, Redman ja Busta Rhymes. Madcon oli myös mukana Gang Starrin Euroopan kiertueella.
Madconin ensimmäinen single "God Forgive Me" julkaistiin vuonna 2000 Virgin-levy-yhtiön kautta. Madconin suosio syntyi kuitenkin vasta vuonna 2002 "Barcelona"-kappaleella, jolla oli mukana Paperboys. Madcon julkaisi virallisen "It's All a Madcon" -nimisen debyyttialbuminsa vuonna 2004 AA-Recordings- ja Bonnier Amigo -levy-yhtiöiden kautta. Debyyttialbumi palkittiin Norjassa.
Vuonna 2005 Madcon sai oman "The Voice of Madcon" -nimisen ohjelman norjalaiselle The Voice -kanavalle. Vuoden 2007 lopulla yhtyeen jäsen Tshawe oli mukana norjalaisessa "Tanssii tähtien kanssa" -kilpailun kaltaisessa ohjelmassa. Hän oli myös kilpailun voittaja.
3. joulukuuta 2007 julkaistiin Madconin toinen studioalbumi "So Dark the Con of Man". Albumi sijoittui Britannian UK Albums Chart -listan 137. sijalle, mutta Norjassa albumi myi kultaa kolmessa tunnissa ja platinaa kolmessa päivässä. Vuonna 2008 julkaistiin albumin ensimmäinen single "Beggin'", josta muodostui ykköshitti Norjan lisäksi Ranskassa, Portugalissa ja Venäjällä. Euroopan Billboard Hot 100 -listalla single oli parhaimmillaan toisena. Norjassa single ylitti platinarajan jopa seitsemän kertaa.
Marraskuussa 2008 Madcon esiintyi World Music Awards -gaalassa ja voitti palkinnon kategoriassa "Maailman parhaiten myynyt norjalainen artisti".
Yhtyeen kolmas studioalbumi "InCONvenient Truth" -julkaistiin joulukuussa 2008. Albumin hitiksi muodostui single "Liar".
Madcon esiintyi myös vuoden 2010 Norjan Euroviisujen finaalissa, flashmobissa, laululla Glow.
Kaksikko teki vuonna 2016 laulun norjalaisen duon Marcus &amp; Martinuksen kanssa. Laulun nimi oli "Girls" ja se julkaistiin "Together"-albumilla.
Linnut vauhdissa

Linnut vauhdissa on vuonna 2009 julkaistu kuvateos, jonka aiheena ovat liikkeessä olevat linnut. Kirjan valokuvaajat ovat Arto Juvonen, Tomi Muukkonen, Jari Peltomäki, Markus Varesvuo. Esipuheen on kirjoittanut Suomen tunnetuin luontokuvaaja Hannu Hautala. 
Hautala toteaa luontokuvauksen uuden ajan alkaneen digitaalisen kuvauksen myötä. Hänen mukaansa filmirullat ovat mennyttä aikaa, ja kuvia voi ottaa kymmenen tai tuhat, joista aina löytyy joukosta se hienoin kuva. Digikameralla voi kuvata lähes pimeällä, voi ikuistaa nopeita tilanteita ja pysäyttää liikeratoja. Hautala toteaa tärkeäksi myös sen, että kuvia voi tarkastella tuoreeltaan ja ottaa uusintoja saman tien. 
Kirjan kuvat ovat kuitenkin aidoista tilanteista otettuja: niihin ei ole lisätty mitään, eikä niistä ole rajausta lukuun ottamatta myöskään poistettu mitään, ainoastaan sävyjä ja terävyyttä on säädetty. Lintukuvauksessa ei ole lähdetty käyttämään tietokoneella käsittelyn kaikkia mahdollisuuksia muun muassa siksi, että luontokuviin liittyy aitouden odotus. 
Kuvien olennainen elementti on toiminta, kuten kuvassa jossa naurulokki kääntää nappaamansa kalan ilmassa oikein päin.Kirjan tekijät ovat kaikki tunnettuja luontokuvaajia. Heillä on lintuharrastajien maailmallakin arvostama sivusto Lintukuva.fi. Kaikista kuvista on kirjan lopussa pienoiskuvan vieressä annettu selostus ja kuvan tekniset tiedot.
Last Days of Humanity

Last Days of Humanity (lyhenne LDOH) on hollantilainen Goregrind-yhtye, joka aloitti toimintansa vuonna 1989. Se ilmoitti lopettavansa vuonna 2006, mutta palasi esiintymilavoille 2010.
Last Days of Humanityn tyylille oli varsinkin alkuvuosina leimallista rumpali Marc Palmenin soittamat nopeat rumpukompit blast beat -tyyliin. Myöhemmin yhtyeen tyyli kehittyi selvemmin grindcoreksi.
Tafjorden

Tafjorden on Norddalsfjordenin vuonon (Storfjordenin sivuvuono) perimmäinen osa. Se sijoittuu kokonaan Møren ja Romsdalin läänissä, Länsi-Norjassa sijaitsevan Norddalin kunnan alueelle.
Vuoden 1934 onnettomuus.
Aamuyöllä 7. huhtikuuta 1934 Tafjordeniin putosi lähes kahden miljoonan neliömetrin kokoinen kallionlohkare, joka aiheutti vuonossa paikallisen tsunamin. Korkeimmillaan aallot olivat jopa 62-metrisiä. Ne aiheuttivat laajaa tuhoa läheisissä kylissä ja 41 ihmistä menehtyi.
Eksyssuo

Eksyssuo eli Öksyssuo on suo Loimaalla Varsinais-Suomessa, Kosken, Someron ja Ypäjän rajalla, osittain myös entisen Mellilän kunnan alueella. Suo kuuluu Natura 2000 -ohjelmaan ja sen pinta-ala yhdessä Someron puolella sijaitsevan, samaan Natura 2000 -alueeseen kuuluvan Huhmassuon kanssa on 497 ha. Suoyhdistymätyypiltään Eksyssuo on eteläsuomalainen konsentrinen kermikeidas. Yleisin suotyyppi suolla on keskiosien lyhytkorsineva, joka reunoilla vaihtuu ensin rahkanevaksi ja sitten rahkarämeeksi.
Suon laidassa Pirttiniemessä sijaitsee Pirttiniemennokan rajakivi, joka aiemmin on ollut kolmen historiallisen maakunnan, Hämeen, Satakunnan ja Varsinais-Suomen rajapaikka ja on edelleen myös neljän, aiemmin viiden kunnan, rajapaikka. Pirttiniemennokassa yhtyvät Mellilän Vähäperän, Kosken Isosorvaston, Someron Vilukselan, Ypäjän Mannisten ja Loimaan Joenperän kylien maat; lisäksi suolle jonkin matkan päästä rajakivestä ulottuu Loimaan Kauhanojan kylän alue.
Suon saaressa Loimaan Joenperän kylässä sijaitsee loimaalaisen taiteilija Alpo Jaakolan (1929–1997) rakentama suomökki, jonka nykyinen omistaja on Metsähallitus ja käyttöoikeuden haltija Kauhanojan kyläyhdistys. Yhdistys järjestää mökille talvisin kuutamohiihdon, ja mökin pihalla on vuodesta 2006 syksyisin esitetty Alpo Jaakolan sisaren, kirjailija Pirkko Jaakolan kirjoittamaa, tapahtumiltaan Eksyssuolle ja Joenperän kylään sijoittuvaa kuunnelmaa "Eksyssuon lapset" vuodelta 1978.
Suomen vesistöaluejaossa Eksyssuo jakautuu Loimijoen kolmen sivujoen Niinijoen, Petäjoen ja Kuusjoen valuma-alueitten kesken.
Streets of SimCity

Streets of SimCity on Maxisin vuonna 1997 julkaistu ajo- ja ajoneuvotaistelupeli.
Yksi pelin tärkeimmistä ominaisuuksista on se, että pelaaja voi ajaa missä tahansa kaupungissa, jonka on luonut SimCity 2000 -pelissä. Kuten SimCopter, peli on täysin kolmiulotteinen. Peli on yksi niistä harvoista, jotka Maxis julkaisi ilman Will Wrightia.
Streets of SimCityn autot ovat muunnelmia oikeista automalleista; "Azzaroni" on Ferrari 250 ja "J57" Ford GT40. Peliin on myös tarjolla joitakin modifikaatioita.
Boerewors

Boerewors () on perinteinen, mausteinen makkara, joka on tehty jauhetusta naudanlihasta. "Boerewors" kuuluu olennaisena osana afrikaanerien grillijuhliin eli "braaivleisiin".
"Boerewors" tehdään nauhanlihasta, johon joskus sekoitetaan myös jauhettua porsasta tai lammasta tai molempia, ja se maustetaan korianterilla, mustapippurilla, muskottipähkinällä ja neilikalla. Makkara säilötään suolalla ja etikalla. Boerewors valmistetaan tavallisesti grillaamalla, mutta voidaan myös paistaa tai keittää.
Total Drama Action

Total Drama Action on kanadalainen tosi-tv:tä parodioiva animaatiosarja, jonka on tuottanut Fresh TV ja luonut Jennifer Pertsch ja Tom McGillis. Sarjaa esitettiin alun perin Kanadassa vuoden 2009 aikana 26 jakson verran. Se on jatkoa edelliselle sarjalle Total Drama Islandille, jota pidetään myös Total Drama sarjan ensimmäisenä kautena. Sarjasta on tuotettu myös kolmaskausi Total Drama World Tour.
Juoni.
Edellisen sarjan tavoin Total Drama Action jatkaa tosi-tv:n parissa. Edellisen kilpailun voittanut Owen antaa voittorahat haasteeseen, jossa voittajalle palkintona on tällä kertaa miljoona dollaria. Rahat jäivät kuitenkin unholaan, kun kilpailu päättyi 15 osallistujan kanssa tasapeliin. Tämän myötä ohjelman isäntä Chris McLean järjesti toisen kilpailun 15 kilpailijan kesken. Kilpailijoiden käskettiin kahden päivän jälkeen saapumaan Torontoon hylättyyn elokuvastudion varastoon, jossa uusi kilpailu Total Drama Action saisi alkunsa. Sijainnin myötä isäntänä toimiva Chris kertoo kilpailijoille haasteiden olevan erinäisten elokuvalajien muodossa. Chrisin apuna on edellisen sarjan tavoin kokki Hatchet.
Aleksandr Gorbatšov

Aleksandr Valerjevitš Gorbatšov (, s. 7. lokakuuta 1986 Rostov-na-Donu, Venäjän SFNT, Neuvostoliitto) on venäläinen jalkapalloilija.
Gorbatšov siirtyi vuonna 2005 kotiseudultaan Valko-Venäjän pääkaupungin Minskin MTZ-RIPOon pelaten seurassa kaksi kautta. Tänä aikana hän pelasi muun muassa UEFA-cupin otteluita. 
Kaudeksi 2008 Gorbatšov siirtyi Suomeen, jossa hän pelasi Kakkosen lappeenrantalaisessa Rakuunoissa. Elokuussa 2008 Gorbatšov siirtyi vahvistamaan Ykkösen AC Oulua, joka hankki hänet loppukaudeksi puolustuksen loukkaantumiskierteen vuoksi. Loppukauden pelejä AC Oulun joukkueessa tuli kaikkiaan kuusi. 
Kaudeksi 2009 Gorbatšov palasi kotiseuraansa SKA Rostoviin.
Dan Petronijevic

Daniel Petronijevic (s. 28. marraskuuta 1981 Scarborough, Ontario) on kanadalainen näyttelijä, joka tunnetaan televisiosarjasta "Playmakers".
Ura.
Petronijevic aloitti näyttelemisen 12-vuotiaana televisioelokuvan To Save the Children myötä. Sittemmin hän on esiintynyt enimmäkseen draama ja komedia-aiheisissa elokuvissa ja televisiosarjoissa, kuten Pelottaako?, Hidden in America, Dangerous Child, Throwing Stones ja American Pie Presents Beta House. Petronijevic on tehnyt myös äänirooleja animaatioihin "Braceface", "Moville Mysteries", "6teen", "Di-Gata Defenders" ja "Total Drama Island".
Clarence Mussehl

Clarence J. Mussehl (10. lokakuuta 1894 Fort Atkinson, Wisconsin, Yhdysvallat - 8. marraskuuta 1978 Madison, Wisconsin) oli yhdysvaltalainen sahansoittaja, musiikkikäyttöön tarkoitettujen sahojen kehittäjä ja valmistaja sekä Musicalsaw Co. -yhtiön perustaja.
Clarence Mussehl alkoi kehittää musiikkisahojen valmistusta vuonna 1919. Hän alkoi käyttää erikoisvalmisteista terästä, joka antoi sahalle joustavamman rakenteen, kantavamman äänen ja vibraton. Hän kokeili sahoihin ohuempia teräslaatuja ja kykeni lopulta tuottamaan sahan, jolla voitiin tuottaa 16-20 kokosävelaskelta. Hänen yhtiönsä alkoi myydä pelkästään musiikkikäyttöön tarkoitettuja sahoja vuonna 1921. Parhaimmillaan yhtiön vuosituotanto ylsi 25 000:een instrumenttiin.
Aiheesta muualla.
Clarence Mussehlin ja Marion Westphalin levytykset "Wild Irish Rose" ja "Swannee River" vuodelta 1929
Galen Marek

Galen Marek (koodinimi Starkiller) on käsikirjoittaja Hayden Blackmanin ja elokuvaohjaaja George Lucasin luoma kuvitteellinen hahmo, joka esiintyy "" -pelisarjassa. Galen Marek on yksi Darth Vaderin monista sith-oppilaista.
Elämäkerta.
Galen Marek syntyi Kashyyykilla noin 20 vuotta ennen Yavinin taistelua. Darth Vader teki hyökkäyksen planeetalle, missä hän tappoi Galenin isän Kento Marekin, jonka jälkeen hän vei Galen Marekin pois ja otti hänet oppipojakseen. Vader kulutti vuosia kouluttaessaan Galenia salassa, piilossa jopa mestariltaan Palpatinelta. Kun Vader sai tämän koulutuksen loppuun, hän käski oppilastaan hoitamaan murhasarjoja ja tuhoamaan vihollisiaan. Lopulta hän käski oppilastaan tappamaan Jedimestari Rahm Kotan. Vader toivoi tämän varmistavan häntä valmiiksi kaatamaan Palpatine.
Tällä tehtävällä Vader hankki nuoren kadetin, Juno Eclipsen, ohjaamaan oppilaansa "Rogue Shadow" avaruusalusta. Joidenkin aikojen päästä Vaderin oppipoika ja Juno Eclipse rakastuivat.
Oppipojalla oli telekineettisiä kykyjä ja hän osasi käyttää salamointivoimaa. Kahden sääntö esti hänen pääsynsä viralliseksi sith-oppilaaksi, sillä hänen mestarinsa oli siinä asemassa. Tämän takia Vaderin oppilas ei oikeastaan ollut muuta kuin musta jedi. Hänen koko olemassaolonsa oppilaana oli salainen, joten hän teki työnsä matalalla profiililla. Hän joutui jopa tappamaan muutamia Imperiumin iskujoukkoja, koska nämä näkivät hänet. Marekille selvisi lopulta, ettei Vader aikonut pettää mestariaan Marekin kanssa, ja lopulta hän kääntyi takaisin jediksi. Galen päätti lähteä pelastamaan senaattorit ja Kotan Kuolemantähdeltä, mutta sai surmansa taistellessaan Keisaria vastaan. Puoli vuotta myöhemmin hänestä tehtiin klooni.
Voimat ja kyvyt.
Vaderin salainen oppipoika oli niin vahva Voimassa, että hän kykeni työntämään kokonaisen tähtituhoojan taivaalta kohti planeettaa. Hän oli myös erittäin taitava käyttämään pimeän puolen voimia, kuten salamointivoimaa, työntövoimaa ja muita vaarallisia sithien voimia. Hänen klooninsa oli kaksi kertaa voimakkaampi.
Valosapeli.
Vaderin salainen oppipoika käytti erilaisia valosapeleita. Vaderin oppilaana hän käytti punaista valosapelia. Rahm Kotan oppilaana hän käytti sinistä valosapelia. Epävirallisen tarinan mukaan hänestä tuli sithlordi ja hän alkoi käyttää punaista valosapelia. Oppipojan kloonilla oli kaksi sinistä valosapelia.
Hostinsara

Hostinsara ("Carex hostiana", syn. "C. hornschuchiana") on suurimmassa osassa Eurooppaa tavattava lettosoiden sarakasvilaji. Suomessa lajia kasvaa ainoastaan Ahvenanmaalla. Hostinsara on määritelty Suomessa erittäin uhanalaiseksi lajiksi.
Ulkonäkö ja koko.
Hostinsara on löyhästi mätästävä tai yksittäisversoinen ja kasvaa 15–50 cm korkeaksi. Juurakko on suikerteleva. Sen varret ovat pystyjä, hoikkia ja varsien tyvitupet vaaleanruskeita. Vaalean- tai harmahtavanvihreät lehdet ovat vartta lyhyempiä, 2–5 mm leveitä ja litteitä. Alimman tähkän kapea tukilehti on tähkäänsä pidempi. Hedetähkä on selväperäinen. Emitähkiä on 1–3 kappaletta ja ne ovat tavallisesti pitkävälisiä, munanmuotoisia ja etenkin alin emitähkä pitkäperäinen. Ruskeat tähkäsuomut ovat suippoja, odattomia ja leveälti kalvolaitaisia. Munanmuotoiset pullakot ovat sirottavia, pitkäsuippuisia ja selväsuonisia. Väriltään ne ovat himmeän kellan- tai ruskeanvihreitä. Suuota on pitkä, suora, karhea ja syvään lovikärkinen. Hostinsara kukkii kesäkuussa.
Muista Suomessa tavattavista saralajeista hostinsara muistuttaa eniten välisaraa ("C. distans").
Hostinsara kuuluu hankalasti määriteltävään keltasararyhmään, jonka lajit risteytyvät hyvin herkästi keskenään. Suomessa tähän ryhmään kuuluvat hostinsaran lisäksi keltasara ("C. flava"), etelännokkasara ("C. lepidocarpa" subsp. "lepidocarpa"), kuusamonnokkasara ("C. lepidocarpa" subsp. "jemtlandica"), ristasara eli lännenhernesara ("C. demissa") ja hernesara ("C. viridula"). Risteymiä tavataan hyvin usein lajien yhteisillä kasvupaikoilla.
Hostinsaralla voi esiintyä harvinaista hostinsarannoki ("Anthracoidea hostianae") -nokisientä.
Levinneisyys.
Hostinsaraa tavataan suurimmassa osassa Eurooppaa pohjois-, etelä- ja itälaitoja lukuun ottamatta. Euroopan ulkopuolella lajia tavataan ainoastaan Kanadassa ja Turkissa. Suomessa hostinsaraa kasvaa nykyään ainoastaan Ahvenanmaalla, jossa se yhä on luonnontilaisilla lettosoilla jopa yleinen. Runsaimmat esiintymät ovat Eckerön, Hammarlandin ja Jomalan kunnissa. Manner-Suomesta lajia ei nykyään tunneta, mutta lajista on tiedossa muutama havainto 1800-luvulta Varsinais-Suomesta, Keski-Pohjanmaalta sekä Länsi-Lapista Tornionjokilaaksosta.
Elinympäristö.
Hostinsaraa kasvaa lettosoilla, kosteilla niityillä ja joskus myös merenrannoilla. Laji on kalkinvaatija. Suurin uhka hostinsaralle on soiden ojitus ja pellonraivaus. Niittyjen umpeenkasvu perinteisen laidunnuksen loputtua uhkaa lajin kasvupaikkoja niityillä.
Lausannen julistus

Lausannen julistus on vuonna 1974 annettu kristillinen julistus. Heinäkuussa 1974 Sveitsin Lausannessa kokoontui noin 2 300 osanottajaa, jotka edustivat laajaa joukkoa erilaisia kristillisiä kirkkoja ja yhteisöjä yli 150 maasta. Lausannen konferenssin osanottajat tuottivat ja julkistivat Lausannen julistuksen, jonka tarkoituksena on kuvata kristinuskon perusteesejä. Lausannen kokouksen tunnetuimpia vetäjiä olivat John Stott ja Billy Graham. Kokoontumisesta sai alkunsa myös kansainvälinen Lausannen liike.
Sisältö.
Lausannen julistuksen pääkohdat käsittelevät seuraavia aiheita:
Sirkan koulu

Sirkan koulu on Kittilässä Sirkan kylässä sijaitseva peruskoulu. Koulussa on kuusi luokkatilaa, pienryhmätila, liikuntasali ja ruokala. Koulurakennuksen, joka valmistui vuonna 2002, on suunnitellut Kari Poskiparta. Koulussa on luokat 1-6, ja siellä on 120 oppilasta .
Leijonamieli &amp; Putkimiehet

Leijonamieli &amp; Putkimiehet oli tamperelainen rap-yhtye, jonka muodostivat Leijonamieli (MC) sekä livebändinä toimiva Putkimiehet, joihin kuuluvat Jukka Kosunen, Tommy Fast, Aatu Mällinen, Ville Houttu ja Johannes Salomaa.
Leijonamieli &amp; Putkimiehet perustettiin Tampereella vuonna 2004. Yhtye teki levytyssopimukset Plastinkan kanssa vuonna 2005. Ensimmäinen studioalbumi, "Lauluja sadepäivän varalle", julkaistiin 15. helmikuuta 2006. Yhtye oli tauolla vuodesta 2007 vuoteen 2009, jolloin ilmoitettiin uuden albumin, "Harmaan sävyjä", ilmestyvän vuonna 2010. Yhtye kuitenkin hajosi jo syksyllä 2009, jolloin levyn kappaleista vain neljä oli valmistunut.
Lauluja sadepäivän varalle

Lauluja sadepäivän varalle on tamperelaisen rap-yhtye Leijonamieli &amp; Putkimiehet ensimmäinen studioalbumi, joka julkaistiin 15. helmikuuta 2006. Albumin julkaisi Plastinka -levy-yhtiö ja sen tuotti yhtye itse. Levyn tunnetuimmaksi kappaleeksi nousi singlenäkin julkaistu "Laulu sadepäivän varalle".
Arvostelut.
Findance.com